Paartjie sterf na motor teen boom botsTwee mense is dood nadat hulle motor Saterdagaand ŉ boom getref het op die R510 tussen Rustenburg en Northam. ŉ Woordvoerder van die Noordwes departement van openbare veiligheid, Lesiba Moses Kgwele, sê twee voertuie het glo ŉ ander voertuig verbygesteek toe die bestuurder van ŉ VW Polo die pad verlaat en teen ŉ boom vasgery het. Die bestuurder, ŉ 28-jarige man, en sy 19-jarige passasier is op die toneel dood. Kgwele sê nooddienste moes die pad sluit sodat die liggame met meganiese toerusting uit die wrak gesny kon word.